Semestras

Semestras ( - 'pusmetinis') - studijų, kitokio tęstinio (nebūtinai akademinio) mokymo pusmetis. Semestro sąvoka žinoma nuo XV a.

Rūšys 
Pagal metų laiką
Rudens semestras
Žiemos semestras
Pavasario semestras
Vasaros semestras

Lietuva 
Lietuvos aukštosiose mokyklose yra rudens ir pavasario semestrai, kai kuriose taip pat ir vasaros semestrai (pvz., VDU Teisės fakulteto III ir IV kurso studentams gegužės mėn. prasideda pirmosios vasaros semestro paskaitos. Šiame semestre dėsto daug dėstytojų iš užsienio).

ASU 
2014/2015 m. akademinis studijų kalendorius

Rugsėjo 1 d.: Studijų metų ir rudens semestro pradžia
Rugsėjo 2–12 d.: Studentų registracija rudens semestro studijoms
 Spalio 27–31 d.: Studentų tarpinių vertinimų rezultatų pateikimas dekanatams
Gruodžio 22 d. – sausio 4 d.: Kalėdinės atostogos
Sausio 5–30 d.: Rudens semestro egzaminų sesija
Vasario 2–20 d.: Egzaminų perlaikymas
Vasario 2 d.: Pavasario semestro pradžia
Vasario 2 – 13 d.: Studentų registracija pavasario semestro studijoms
Kovo 30 d. – balandžio 3 d.: Studentų tarpinių vertinimų rezultatų pateikimas dekanatams
Kovo 30 d.  – balandžio 6 d.: Velykinės atostogos
Birželio 1–26 d.: Pavasario semestro egzaminų sesija 
Birželio 29 d. – liepos 10 d. ir rugpjūčio 24 d. – 28 d.: Egzaminų perlaikymas
Rugpjūčio 1–31 d.:	Vasaros atostogos

VDU 
Rudens semestro pradžia: apie 1 savaitę - 10 dienų iki rugsėjo mėn. (pvz., 2013/2014 m.m. nuolatinės, ištęstinės (dieninės) studijos prasidėjo rugpjūčio 26 d., o neakivaizdinės (ištęstinės) studijos - rugpjūčio 21 d. Įvadinės studijų dienos pirmo kurso studentams rugpjūčio 26 d. – rugpjūčio 31 d. Pirmo kurso studentų registracija į studijų dalykus: rugpjūčio 29 d.) 
Pavasario semestro pradžia: vasario 1 d. (2013/2014 m. m. pavasario semestro įvadinės paskaitos (neakivaizdinės (ištęstinės) studijos): sausio 23 d. – sausio 27 d.); Teisės fakulteto 3–5 kursų studentams Semestro pradžia - sausio 6 d. (Teisinė praktika (5 kurso studentams) sausio 6 d. – kovo 28 d.).

SMK 
Studijų metai SMK Kolegijoje prasideda rugsėjo 1 d. ir baigiasi rugpjūčio 31 d. (įskaitant atostogas).

Studijų metai dalijami į semestrus ir atostogų laikotarpius. Mokslo metus sudaro du semestrai – rudens ir pavasario. Prireikus gali būti organizuojamas vasaros semestras.

Rudens semestras prasideda rugsėjo 1 d. ir baigiasi sausio 31 d.

Pavasario semestras prasideda vasario 1 d. ir baigiasi birželio 30 d.

Vokietija 
Vokietijoje
Studijų (arba akademinius) metus () sudaro žiemos semestras (Wintersemester) - universitetuose paprastai prasidedantis spalio 1 d. ir besibaigiantis sekančių metų kovo 31 d. - ir po jo sekantis vasaros semestras (Sommersemester), balandžio 1 d. - rugsėjo 30 d. Semestrai taikomųjų mokslų universitetuose (Fachhochschule) dažniausiai prasideda mėnesiu anksčiau nei universitetuose. Į semestro laiką taip yra įtraukiamos semestro atostogos (Semesterferien), nors jų metu nevyksta paskaitų (vorlesungsfreie Zeit). 

Paskaitos žiemos semestrą vyksta ~15 savaičių, vasaros semestrą - 14. Dažniausiai jos prasideda semestro pirmojo mėnesio viduryje arba nuo 1 iki kelių dienų anksčiau arba vėliau, t. y. maždaug spalio (balandžio) 11 d. - spalio (vasaros semestro metu - balandžio) 18 dienomis ir atitinkamai baigiasi vasarį (vasaros semestro metu - liepą). Akademiniai užsiėmimai skaičiuojami semestro savaitinėmis valandomis (Semesterwochenstunde). Studijų programos, specializacijos arba studijų etapams (pvz., pusdiplomis) skaičiuoti naudojamas vad. dalykinis semestras (Fachsemester). Praktikai atlikti - praktikos semestras (Praxissemester).

Semestrų sąvokų trumpiniai - WS (žiemos sem.) ir SS (vasaros sem.), pvz., „WS 2008/09“ („WS 2008“, „WS08“) ir „SS 2009“ („SS09“). Alternatyvios formos - WiSe ir SoSe, Ws. ir Ss. arba atskiriant žodžių trumpinius žyminčias raides - „W 2008/09 S“ ir „S 2009 S“.

Manheimo universitetas nuo 2006 m. galo įsivedė Europoje būdingus semestrų pavadinimus. Rudens semestras (Herbstsemester, HS), kartais vad. Rudens (žiemos) semestras (Herbst-/Wintersemester, HWS) trunka nuo rugpjūčio 1 d. iki sausio 31 d. Pavasario semestras - (Frühlingssemester arba Frühjahrssemester, FS), vad. Pavasrio (vasaros) semestras (Frühjahrs-/Sommersemester, FSS) - nuo vasario 1 d. iki liepos 31 d. Paskaitos rudenį prasideda rugsėjo pradžioje ir baigiasi prieš Kalėdas, pavasario semestrą - nuo vasario vidurio iki birželio vidurio.

2007 m. Vokietijos aukštųjų mokyklų rektorių konferencija (Hochschulrektorenkonferenz, HRK) nusprendė, kad iki 2010 metų pabaigos semestro pradžia universitetuose federaliniu mastu bus suvienodinta, tačiau dėl modelio nebuvo susitarta.

Kai kuriose Vokietijos aukštosiose mokyklose studijuojama trimestrais. Bundesvero universitetuose (Hamburgo Bundesvero universitetas, Miuncheno Bundesvero universitetas) 2 trimestrai () atitinka 1 semestrą (1 trimestras trunka 3 mėn.). Karininkų studijų programos (Offizierlehrgang) baigiamos rugpjūtį-rugsėjį, o studijos prasideda spalio 1 d. (rudens semestro metu). Sausio 1 d. prasideda žiemos trimestras, o balandžio 1 d. pavasario trimestras. Paskaitų nėra nuo liepos 1 d. iki rugsėjo 30 d.

Profesinėse akademijose (Berufsakademie) Vokietijoje semestro terminai paprastai skiriasi nuo aukštųjų mokyklų. Paskutinių 2 metų gimnazijinėse klasėse (gymnasiale Oberstufe) semestrais vadinami mokymo pusmečiai. Mokinys, norintis pasiekti 9 metų (devynmetės) gimnazijos abitūrą, iš viso turi mokytis 4 semestrus.

Austrija 
Austrijos universitetuose (Universität) ir aukštosiose taikomųjų mokslų mokyklose (Fachhochschule) žiemos semestras paprastai prasideda spalio 1 d. ir baigiasi vasario 28 (keliamaisiais metais - vasario 29 d.). Vasaros semestras - atitinkamai kovo 1 d. bei rugsėjo 30 d. Paskaitos vyksta nuo spalio 1 d. iki sausio 31 d. (vasaros semestro metu - kovo 1 d. iki birželio 30 d.). Laisvu nuo paskaitų metu paprastai vyksta egzaminai ir kitokie atsiskaitymai. Šis laikas skiriamas ruoštis egzaminams.

Šaltiniai 

Studijos
Laikas